OAJ:n PETÄJÄVEDEN Pöytäkirja

PAIKALLISYHDISTYKSEN

SÄÄNTÖMÄÄRÄINEN SYYSKOKOUS

Aika: to 28.10.2021 klo 17.30

Paikka: Jyväskylä, ravintola Verso

Läsnä: Riikka Pellinen, Katariina Jukkala, Kati Huotari, Jari-Pekka Kanninen, Reijo Kulju, Anna-Maria Huuskonen, Pirjo Kannisto, Aino Päivärinta, Anna Linnakylä, Nina Varvikko, Hanna-Maria Jylhä, Merja Lippojoki, Katri Holm, Jani Kotonen, Johanna Tilus, Helmi Kinnunen, Anu Vääränen, Vilma Viinikainen, Pia Jylhä, Kaisa Korhonen, Ville Metsäpelto, Terhi El Massri ja Heikki Tyrväinen.

**Kokouksen avaaminen**

Riikka Pellinen avasi kokouksen.

**KOKOUKSEN JÄRJESTÄYTYMINEN**

**1. Kokouksen puheenjohtaja ja sihteeri**

Päätös: Valittiin kokouksen puheenjohtajaksi Heikki Tyrväinen ja sihteeriksi Merja Lippojoki.

**2. Pöytäkirjantarkastajat ja ääntenlaskijat**

Päätös: Valittiin kokouksen pöytäkirjantarkastajiksi Aino Päivärinta ja Jani Kotonen, jotka toimivat tarvittaessa myös ääntenlaskijoina.

**3. Kokouksen laillisuus ja päätösvaltaisuus**

Kokouskutsu on lähetetty sähköpostitse yhdistyksen jäsenille 30.9.2021. Yhdistyksen sääntöjen mukaan kutsu yhdistyksen varsinaiseen kokoukseen on toimitettava vähintään kymmenen (10) päivää ennen kokousta.

Todettiin kokous lailliseksi ja päätösvaltaiseksi.

**4. Kokouksen työjärjestys**

Vahvistettiin esityslista kokouksen työjärjestykseksi.

**VARSINAISET KOKOUSASIAT**

**5 Yhdistyksen toimintasuunnitelman hyväksyminen vuodelle 2022**

Hallituksen puheenjohtaja Riikka Pellinen esitteli hallituksen laatiman yhdistyksen toimintasuunnitelman vuodelle 2022. Hallitus arvioi toimintasuunnitelman toteutumista vuoden viimeisessä kokouksessaan.

Päätös: Hyväksyttiin yhdistyksen toimintasuunnitelma vuodelle 2022. Hallitus arvioi toimintasuunnitelman toteutumista vuoden viimeisessä kokouksessa.

**6 Hallituksen kokouspalkkioiden ja toiminnantarkastajien palkkiot vuodelle 2022**

Esitys: Hallitus esittää, että toimijoiden palkkioita korotetaan edellisvuoden tasosta.

Hallitus esittää, että

* Puheenjohtajalle maksetaan 700 euroa, sihteerille 400 euroa ja rahastonhoitajalle 400 euroa verollisena. Lisäksi jäsenasioidenhoitajalle/kotisivuvastaavalle maksetaan 200 euroa verollisena.
* Taloudenhoitaja kutsuu toiminnantarkastajat syömään kanssaan tilien tarkistuksen yhteydessä.
* Hallitus kokoontuu halutessaan kokoustamaan ravintolaan.
* Matkakorvaukset korvataan VES:n mukaisesti OAJ Keski-Suomen virallisiin kokouksiin sekä OAJ Petäjäveden paikallisyhdistyksen hallituksen kokouksiin.
* Virkistystilaisuuden järjestelyistä vastaavat vapautetaan omavastuuosuudesta kyseisen tapahtuman osalta.

Päätös esityksen mukainen.

**7 Jäsenmaksu vuodelle 2022**

Esitys: Hallitus esittää yhdistyksen henkilöjäseniltä kannettavien jäsenmaksujen suuruudeksi vuodelle 2022 0,20 %. Edellisenä vuonna jäsenmaksuprosentti on ollut 0,23%.

Päätös esityksen mukainen.

**8 Talousarvio vuodelle 2022**

Esitys: Rahastonhoitaja Pirjo Kannisto esittelee talousarvion vuodelle 2022.

Päätös: Talousarvio vuodelle 2022 hyväksyttiin.

**9 Yhdistyksen puheenjohtajan valinta**

Esitys: Valitaan paikallisyhdistykselle uusi puheenjohtaja.

Päätös: Nina Varvikko valittiin paikallisyhdistyksen puheenjohtajaksi.

**10 Yhdistyksen hallituksen jäsenet ja heidän varajäsenensä**

Esitys: Valitaan hallituksen jäsenet erovuoroisten tilalle ja näiden henkilökohtaiset varajäsenet.

Erovuorossa olevat jäsenet:

Anna Linnakylä - varalla Kaarlo Nevala

Nina Varvikko – varalla Päivi Koskenranta

Pirjo Kannisto – varalla Jani Kotonen

Katariina Jukkala – Elina Korkiavuori

Hallituksessa jatkavat jäsenet:

Anna-Maria Huuskonen – varalla Pia Jussila

Merja Lippojoki – varalla Katri Holm

Päätös: Hallitus vuodesta 2022 alkaen:

Anna-Maria Huuskonen – varalla Pia Jussila

Merja Lippojoki – varalla Katri Holm

Anna Linnakylä – varalla Aino Päivärinta

Riikka Pellinen – varalla Terhi El Massri

Pirjo Kannisto – varalla Kati Huotari

Katariina Jukkala – varalla Elina Korkiavuori

Helmi Kinnunen – varalla Leena Pekkanen

**11 Edustajat ja varaedustajat yhdistyksen säännöissä 1§ mainittujen yhdistysten kokouksiin**

Esitys: Valitaan edustajiksi pääluottamusmies sekä hallituksen puheenjohtaja. Valitaan varaedustajaksi hallituksen sihteeri ja varapuheenjohtaja.

Päätös esityksen mukainen.

**12 Toiminnantarkastajien ja varatoiminnantarkastajien valitseminen vuodelle 2022**

Esitys: Valitaan toiminnantarkastajat ja varatoiminnantarkastajat vuodelle 2022. Reijo Kulju Jari-Pekka Kanninen ja varalla Heikki Tyrväinen ja Vesa Jussila.

Päätös esityksen mukainen.

**13 Muut asiat**

13.1 Ajankohtaista järjestötoiminnassa

Puheenjohtaja Riikka Pellinen kertoi ajankohtaisista OAJ:n järjestötoimintaan liittyvistä asioista: tulevat sopimusneuvottelut, valtuustovaalit ja niiden ehdokasasettelu, sähköisen jäsenrekisterin ongelmat.

13.2 Ajankohtaista edunvalvonnassa

Pääluottamusmies Riikka Pellinen kertoi ajankohtaisista edunvalvontaan liittyvistä asioista:

yläkoulun kansainvälisiin hankkeisiin tehty paikallinen sopimus, jonka mukaisesti koordinaattorille maksetaan korvaus työstä, TVA- korvauksia tarkasteltu, työsuoritusten arviointipohjan kehittäminen, varallaolojärjestelmän kehittäminen varhaiskasvatuksessa (varallaolija kirjataan työvuorolistaan), kannanotto harkinnanvaraisten virkavapaiden myöntämiseen (perusteluihin on kiinnitettävä huomiota, tiedottaminen työyhteisöissä), henkilöstösuunnitelman läpikäyminen, yhteydenotto uusiin kuntapäättäjiin, työsuojeluvaalit.

13.3 Ajankohtaista virkistystoiminnassa

Paikallisyhdistyksen pikkujoulut järjestetään pe 26.11. Ravintola Jalossa Jyväskylässä.

**14 Kokouksen päättäminen**

**Puheenjohtaja päätti kokouksen kello 18.33.**

**Puheenjohtaja Heikki Tyrväinen Sihteeri Merja Lippojoki**

**Pöytäkirjantarkastaja Aino Päivärinta Pöytäkirjantarkastaja Jani Kotonen**